আফ্রিকায় গণহত্যাগুলোর ইতিহাস খুঁজলে দেখা যাবে ‘বিদেশী বাহিনী’ দ্বারা কিংবা ‘জাতিগত সঙ্ঘাতে’ হত্যাকাণ্ড সংঘটিত হয়েছে। যেমন, ১৮৮৯ সালে সুদানে ব্রিটিশবাহিনী মাত্র ৫ ঘণ্টায় ১১ হাজার লোককে হত্যা করেছিল। ১৯৯৪ সালে রুয়ান্ডায় জাতিগত দ্বন্দ্বে হুতিদের হাতে নিহত হয় পাঁচ লাখ তুতসি গোত্রীয় লোক। ২০০৭ সালে কেনিয়ার দাঙ্গায় দেড় হাজার লোক নিহত হয়েছে জাতিগত সঙ্ঘাতের লড়াইয়ে। আর মিসরের হত্যাকাণ্ড হলো গণতন্ত্রকামীদের ওপর সরকারি সেনাদের বেপরোয়া হত্যাযজ্ঞ। পাঁচ বছর পেরিয়ে গেলেও হত্যাকাণ্ডের জন্য কাউকে দোষী সাব্যস্ত করা হয়নি। কেননা এর মূল নায়ক ক্ষমতা জবরদখলদার সিসি নিজেই।